Her er bilerne, der får danmarkspremiere på weekendens elbilmesse

Der bliver ved med at blive føjet modeller til listen over elbiler, der får danmarkspremiere på weekendens elbilmesse. Senest har Tesla meddelt, at de vil fremvise den helt nye 7-sæders version af storsælgeren Model Y. Bilen kommer direkte fra Paris Motor Show til København – og det samme gør Xpeng P7+, der er lavet som en direkte konkurrent til Model Y.

“Vi er stolte af, at bilmærkerne på den måde prioriterer eCarExpo, når de viser deres nyeste og bedste eldrevne biler,” siger Camilla Messer Thomsen, landechef for eCarExpo Danmark.

Flere af de i alt 23 elbilmærker på årets elbilmesse udstiller også interessante konceptbiler. Audi stiller med den mest produktionsklare konceptbil; Audi A6 Avant e-tron concept. Toyota viser Compact SUV Concept frem.

Herunder en oversigt over de produktionsbiler, der får Danmarkpremiere på weekendens elbilmesse. Vi har givetvis overset en enkelt eller to.

BYD Sealion 7.

Cupra Tavascan.

Ford Capri.

Kia EV9.

Renault 5 E-Tech Electric.

Skoda Elroq.

Tesla Model Y (7-sæder).

Volkswagen ID. Buzz LWD (Lang version).

Xpeng P7+.

eCarExpo afholdes 25.-27. oktober i Bella Center i København. Ud over at se de nye biler, er der også mulighed for at prøvekøre cirka 31 elbiler.

Her er bilerne, der får danmarkspremiere på weekendens elbilmesse